

**ประกาศมหาวิทยาลัยธรรมศาสตร์**

**เรื่อง หลักเกณฑ์การยกเว้นการศึกษาวิชาศึกษาทั่วไป ส่วนที่ ๑**

-----------------------------

ด้วยคณะกรรมการบริหารมหาวิทยาลัย ในการประชุมครั้งที่ ๑๑/๒๕๖๓ เมื่อวันที่ ๒๐ กรกฎาคม ๒๕๖๓ ได้มีมติเห็นชอบให้นักศึกษาที่มีทักษะตรงตามคุณลักษณะของบัณฑิตธรรมศาสตร์
และผ่านกระบวนการทดสอบเทียบความรู้ที่สามารถประเมินสมรรถนะหรือคุณลักษณะด้านนั้น ๆ สามารถ
ขอยกเว้นการศึกษาวิชาศึกษาทั่วไปส่วนที่ ๑ ได้

อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์
พ.ศ. ๒๕๕๘ ประกอบข้อ ๕ ของข้อบังคับมหาวิทยาลัยธรรมศาสตร์ ว่าด้วยการศึกษาระดับปริญญาตรี
พ.ศ. ๒๕๖๑ อธิการบดีจึงเห็นควรออกประกาศไว้ดังนี้

**ข้อ ๑** เกณฑ์การเทียบผลการสอบวัดประเมินคุณลักษณะการเป็นผู้นำ (GREATS Exam)
กับรายวิชาศึกษาทั่วไป ส่วนที่ ๑ เพื่อยกเว้นการศึกษารายวิชาต่าง ๆ มีหลักเกณฑ์ดังนี้

|  |  |  |  |
| --- | --- | --- | --- |
| **สมรรถนะ** | **รายการประกอบสมรรถนะ** | **ระดับสมรรถนะ** **(ที่จะได้บันทึก ACC)** | **เทียบกับรายวิชา** |
| **๑** | **๒** | **๓** |
| G: Global Mindset | H: Humanity |  |  | **✓** | มธ.๑๐๑ โลก อาเซียนและไทย |
| Z: Modernization |  |  | **✓** |
| Y: Diversity |  |  | **✓** |
| C: Cosmopolitanism |  |  | **✓** |
| T: Nationalism & Transnationalism |  |  | **✓** |
| R: Responsibility | I: Self responsibility |  |  | **✓** | มธ.๑๐๓ ชีวิตกับความยั่งยืน |
| S: Social responsibility |  |  | **✓** |
| O: Confirmation |  |  | **✓** |

|  |  |  |  |
| --- | --- | --- | --- |
| **สมรรถนะ** | **รายการประกอบสมรรถนะ** | **ระดับสมรรถนะ** **(ที่จะได้บันทึก ACC)** | **เทียบกับรายวิชา** |
| **๑** | **๒** | **๓** |
| E: Eloquence | R: Logic & Relevance |  |  | **✓** | มธ.๑๐๖ ความคิดสร้างสรรค์ และการสื่อสาร |
|  | B: Clarity & Brevity |  |  | **✓** |
|  | W: Delivery Robustness & Powerfulness |  |  | **✓** |
|  | E: Engagement & Rapport Building |  |  | **✓** |
|  | A: Audience Focus |  |  | **✓** |
| A: Aesthetic Appreciation | U: Understand & Relate Arts |  |  | **✓** | มธ.๑๐๒ ทักษะชีวิตทางสังคม |
| A: Appreciate & Evaluate Beauty |  |  | **✓** |
| P: Apply to Life |  |  | **✓** |
| T: Team Leader | L: Leadership Attitude | **-** | **-** | **-** | - |
| M: Motivation & Collaboration | **-** | **-** | **-** |
| S: Spirit of Thammasat | D: Democratic Mind |  |  | **✓** | มธ.๑๐๐ พลเมืองกับการลงมือแก้ปัญหา |
|  | V: Devotion for the people |  |  | **✓** |
|  | G: Moral & Courage |  |  | **✓** |

**ข้อ ๒** เกณฑ์การยกเว้นการศึกษาวิชาด้านทักษะการสื่อสารด้วยภาษาอังกฤษ และด้าน
การคิด อ่าน เขียนอย่างมีวิจารณญาณ ให้เป็นไปตามประกาศมหาวิทยาลัยธรรมศาสตร์ เรื่อง เกณฑ์
การจัดการเรียนวิชาด้านทักษะการสื่อสารด้วยภาษาอังกฤษ และด้านการคิด อ่าน เขียนอย่างมีวิจารณญาณ สำหรับนักศึกษาเข้าใหม่ระดับปริญญาตรี พ.ศ. ๒๕๖๒

**ข้อ ๓** นักศึกษาที่สอบผ่านมาตรฐานวิชาชีพไอที หรือ Information Technology Professionals Examination (ITPE) และได้รับ certificate ITPE ระดับ ๑ สามารถนำมาขอยกเว้นการศึกษารายวิชา มธ.๑๐๗ ทักษะดิจิทัลกับการแก้ปัญหา

**ข้อ ๔** การใช้ผลคะแนนทุกประเภทตามข้อ ๑ - ๓ ต้องมีอายุไม่เกิน ๒ ปี นับตั้งแต่วันที่สอบจนถึงวันที่ยื่น

**ข้อ ๕** นักศึกษาที่สอบผ่านและได้รับผลการศึกษาระดับ D ขึ้นไปในรายวิชาศึกษาทั่วไป
ส่วนที่ ๑ จะนำผลการทดสอบตามข้อ ๑ - ๓ มาขอเปลี่ยนแปลงผลการศึกษาเป็นบันทึกอักษร ACC มิได้

**ข้อ ๖** ขั้นตอนการยกเว้นการศึกษารายวิชาศึกษาทั่วไป ส่วนที่ ๑ ให้ดำเนินการดังนี้

(๑) ให้นักศึกษายื่นคำร้องต่องานวิชาศึกษาทั่วไปและยุทธศาสตร์พัฒนาบัณฑิต
กองบริหารงานวิชาการ พร้อมทั้งแสดงหลักฐานผลการทดสอบตามเกณฑ์ในประกาศและใบรายงานผลการศึกษา ยกเว้นกรณีใช้ผล GREATS Exam มิต้องแสดงหลักฐานผลการทดสอบ

(๒) ให้งานวิชาศึกษาทั่วไปและยุทธศาสตร์พัฒนาบัณฑิต กองบริหารงานวิชาการตรวจสอบผลการทดสอบตามเกณฑ์ และการลงทะเบียนเรียนรายวิชาศึกษาทั่วไป ส่วนที่ ๑ ของนักศึกษา
หากนักศึกษามีผลการทดสอบเป็นไปตามเกณฑ์ ให้ดำเนินการดังนี้

(๒.๑) กรณีนักศึกษาเคยสอบผ่านและได้รับผลการศึกษาระดับ D ขึ้นไปในรายวิชา
ที่ขอยกเว้นการศึกษา ให้คงผลการศึกษาตามเดิมมิต้องแจ้งสำนักงานทะเบียนนักศึกษาบันทึกอักษร ACC

(๒.๒) กรณีนักศึกษายังสอบไม่ผ่านได้เกรด F หรือเพิกถอนรายวิชา (W) หรือกำลังศึกษารายวิชาที่ขอยกเว้น ให้แจ้งสำนักงานทะเบียนนักศึกษาบันทึกอักษร ACC

(๓) ให้งานวิชาศึกษาทั่วไปและยุทธศาสตร์พัฒนาบัณฑิต กองบริหารงานวิชาการจัดทำประกาศรายชื่อนักศึกษาที่ได้รับการยกเว้นการศึกษารายวิชาศึกษาทั่วไป ส่วนที่ ๑ และเสนอต่อสำนักงานทะเบียนนักศึกษาบันทึกผลเป็นอักษร ACC ไว้ในใบรายงานผลการศึกษาของนักศึกษา

(๔) ให้งานวิชาศึกษาทั่วไปและยุทธศาสตร์พัฒนาบัณฑิต กองบริหารงานวิชาการรายงานจำนวนนักศึกษาที่ได้รับยกเว้นการศึกษารายวิชาศึกษาทั่วไป ส่วนที่ ๑ โดยแยกตามคณะ/ส่วนงานต่อคณะกรรมการบริหารมหาวิทยาลัยเพื่อทราบทุกสิ้นปีการศึกษา

ทั้งนี้ ให้มีผลใช้บังคับตั้งแต่ปีการศึกษา ๒๕๖๓ เป็นต้นไป

 ประกาศ ณ วันที่ ๕ สิงหาคม พ.ศ. ๒๕๖๓

 (รองศาสตราจารย์ เกศินี วิฑูรชาติ)

 อธิการบดี